România anunţă investiţii importante în regiunile frontaliere cu Ucraina şi Moldova.
Guvernul României a aprobat negocierea și semnarea de către România a programelor de finanțare a investițiilor transfrontaliere. Între 2021 și 2027, România participă la cele trei programe, având rol de Autoritate de Management, Secretariat Comun și Autoritate de Audit. Ministerul de Finanţe a lansat acel call şi a asigurat fondurile necesare pentru continuarea programelor investiţionale conform Hotărârii de Guvern 807.
Guvernul a aprobat, în şedinţa de joi, negocierea şi semnarea de către România a programelor de finanţare a investiţiilor transfrontaliere. Este vorba despre investiţiile care vor fi realizate în comun de România, Ucraina, Republica Moldova şi ţările învecinate Mării Negre.Potrivit Ministerului Dezvoltării, în perioada 2021-2027 vor fi trei programe care vor finanţa proiecte de cooperare în domenii precum situaţii de urgenţă, educaţie, sănătate, inovare, cercetare, protecţia naturii, schimbări climatice, prevenirea riscurilor, cultură, turism, siguranţă, securitate şi bună guvernanţă.Bugetul programului România-Ucraina este de 54.050.004 de euro, iar investiţiile pot fi realizate în judeţele Satu Mare, Maramureş, Suceava, Botoşani, Tulcea şi în regiunile ucrainene Zakarpatia, Cernăuţi, Odesa şi Ivano-Frankivsk.Programul România-Republica Moldova are un buget de 77.298.439 de euro, în aria eligibilă fiind incluse judeţele Botoşani, Iaşi, Vaslui, Galaţi şi tot teritoriul moldovean.Bugetul total al Programului Interreg VI-B NEXT Bazinul Mării Negre 2021-2027 este de 72.275.137 de euro, în aria eligibilă fiind incluse Armenia, Bulgaria, Georgia, Grecia, Republica Moldova, România (regiunea SE), Turcia şi Ucraina.În perioada 2021-2027, țara noastră participă la cele trei programe, având rol de Autoritate de Management, Secretariat Comun şi Autoritate de Audit. În perioada următoare, programele vor fi înaintate Comisiei Europene spre aprobare, precizează reprezentanţii ministerului.